

**Výberové konanie**

Predseda Bratislavského samosprávneho kraja vyhlasuje výberové konanie na vytvorenie zoznamu na obsadenie pracovnej pozície **riaditeľa/riaditeľky Domova sociálnych služieb a zariadenia pre seniorov Kaštieľ, Hlavná 13, 900 31 Stupava** s nasledovnými podmienkami :

**Miesto výkonu práce:** Hlavná 13, 900 31 Stupava

**Ponúkaný plat: od 1.800,- €** (odmeňovanie sa realizuje v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a doplnení niektorých zákonov)

**Termín nástupu:** dohodou

**Druh pracovného pomeru:** hlavný pracovný pomer na dobu určitú (po splnení zákonného predpokladu, ktorým je vymenovanie Zastupiteľstvom BSK podľa § 11 ods. 2 písmeno h) zákona č. 302/2001 Z. z. o samosprávnych krajoch zmena pracovného pomeru na dobu neurčitú)

**Vzdelanie:** vysokoškolské II. stupňa humanitného, ekonomického alebo právneho zamerania

**Pozícia vhodná pre absolventa:** nie

**Požadovaná prax:** minimálne 3 roky riadiacej praxe alebo 5 rokov práce v zariadení sociálnych služieb

**Náplň práce:**

* riadiť, organizovať a kontrolovať činnosť zariadenia s cieľom zabezpečiť plynulú prevádzku v zmysle platných právnych noriem;
* vykonávať analytickú činnosť v súvislosti s návrhom plánu a rozpočtu riadenia;
* analyzovať a vyhodnocovať hospodárenie s rozpočtovými prostriedkami zariadenia;
* vykonávať priebežnú a predbežnú kontrolu hospodárenia s verejnými prostriedkami;
* zodpovedať za dodržiavanie počtu zamestnancov a mzdových prostriedkov, investičných a neinvestičných výdavkov;
* vykonávať práce vo verejnom záujme súvisiace s poskytovaním sociálnej služby v zariadení sociálnych služieb, uzatváranie zmluvy o poskytovaní sociálnej služby fyzickej osobe, uzatváranie dodatkov k zmluve o poskytovaní sociálnej služby fyzickej osobe v prípade zmeny skutočností, ktoré sú predmetom zmluvy o poskytovaní sociálnej služby

**Ďalšie požiadavky na uchádzača:**

* písomne predložiť Koncepciu efektívneho riadenia Domova sociálnych služieb a zariadenia pre seniorov Kaštieľ, Hlavná 13, 900 31 Stupava (v max. rozsahu 4 strán);
* znalosť legislatívy z oblasti poskytovania sociálnych služieb a rozpočtových pravidiel verejnej správy;
* všeobecný prehľad;
* organizačné, manažérske a komunikatívne zručnosti;
* schopnosť viesť pracovný tím a motivovať podriadených zamestnancov;
* bezúhonnosť.

**Zoznam požadovaných dokladov:**

* doklad o dosiahnutom vzdelaní (overená kópia);
* profesijný životopis s uvedením referencie;
* výpis z registra trestov - nie starší ako tri mesiace;
* Koncepcia efektívneho riadenia Domova sociálnych služieb a zariadenia pre seniorov Kaštieľ, Hlavná 13, 900 31 Stupava (v max. rozsahu 4 strán);

**Osobitné ustanovenie:**

Požadované doklady je potrebné doručiť **do podateľne** Úradu Bratislavského samosprávneho kraja, Sabinovská 16, 820 05 Bratislava **do 20.11.2022**. Obálku s materiálmi označiť **„Výberové konanie – Domov sociálnych služieb a zariadenie pre seniorov Kaštieľ, Hlavná 13, 900 31 Stupava, NEOTVÁRAŤ !** „

Na osobný pohovor budú pozvaní iba tí uchádzači, ktorí splnia stanovené podmienky.